સીબીઆઇએ આજે પીએનબીના ત્રણ જનરલ મેનેજરની પૂછપરછ કરી જેને બેંકના આંતરરાષ્ટ્રીય બેન્કિંગ અને ખજાના વિભાગને સંભાળ્યું હતું. એજન્સીએ તેમની ઓળખ જાહેર કરી નહોતી. અધિકારીઓએ જણાવ્યું કે આ વિભાગને સંભાળી રહેલા જનરલ મેનેજરને બેંકના નોસ્ટ્રો ખાતાઓની જાણકારી રોજ મળે છે. સીબીઆઇએ કેનાડા બેંક, બેંક ઓફ ઇન્ડિયા, સ્ટેટ બેંક ઓફ ઇન્ડિયા, અલાહાબાદ બેંક અને એક્સિસ બેંકને પત્ર લખીને એલઓયુના આધાર પર પીએનબીના નોસ્ટ્રો ખાતામાં ફાઇનાન્શિયલ લેવડદેવડનો હિસાબ માંગ્યો છે.